Document ID: 32005R0937

KOMISJONI MÄÄRUS (EÜ) nr 937/2005,
20. juuni 2005,
millega kehtestatakse toorpuuvilla 2004/2005. turustusaasta toetuse suurus ajavahemikuks 1. juuli 2004-31. märts 2005
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Kreeka ühinemisakti, eriti selle protokolli nr 4 puuvilla kohta, (1)
võttes arvesse nõukogu 22. mai 2001. aasta määrust (EÜ) nr 1051/2001 puuvilla tootmistoetuste kohta, (2) eriti selle artikli 2 lõiget 1,
ning arvestades järgmist:
(1)
Komisjoni 2. augusti 2001. aasta määruse (EÜ) nr 1591/2001 (millega sätestatakse puuvilla toetuskava üksikasjalikud rakenduseeskirjad) (3) artikli 4 lõikega 1 nähakse ette kehtestada hiljemalt asjaomase turustusaasta 30. juunil kindlaks toorpuuvilla toetuse suurus igaks ajavahemikuks, milleks kehtestati kõnealuse toote maailmaturuhind.
(2)
Vastavalt määruse (EÜ) nr 1051/2001 artiklile 7 kehtestati komisjoni määrusega (EÜ) nr 905/2005 (4) 2004/2005. turustusaastaks toorpuuvilla tegelik toodang ning sellest tulenev soovitushind.
(3)
Komisjoni määruse (EÜ) nr 1051/2001 artikli 4 lõike 1 kohaselt kehtestati 2004/2005. turustusaastal perioodiliselt toorpuuvilla maailmaturuhind.
(4)
Seepärast tuleks kehtestada 2004/2005. turustusaastaks toetuste suurus igaks ajavahemikuks, milleks kehtestati toorpuuvilla maailmaturuhind,
ON VASTU VÕTNUD KÄESOLEVA MÄÄRUSE:
Artikkel 1
Käesoleva määruse lisas loetletud määrustega ajavahemikuks 1. juuli 2004-31. märts 2005 kehtivad maailmaturuhindadele vastavad toorpuuvillatoetuste suurused alates eespoolnimetatud lisas kehtestatud asjaomaste määruste jõustumiskuupäevast.
Artikkel 2
Käesolev määrus jõustub seitsmendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 20. juuni 2005

Labels: 2
17
19